একটি জাতিকে ন্যায়ের পথে পরিচালিত করার ক্ষেত্রে মুখ্য দায়িত্ব কিন্তু সরকারের, সরকার জাতির অভিভাবক, তারা জনগণের ভালোমন্দ দেখার দায়িত্বটি গ্রহণ করেছেন। সরকার জনগণ থেকে অর্থ আদায় করেন এবং উন্নয়নমূলক কাজ করেন। এক কথায় জনগণের ভালো-মন্দের দায়-দায়িত্ব কিন্তু সরকারের। তাই জাতিকে অন্যায়ের বিরুদ্ধে, অসত্যের বিরুদ্ধে ঐক্যবদ্ধ হয়ে গণপ্রতিরোধ গড়ে তোলার জন্য উদ্বুদ্ধ করার মুখ্য দায়িত্ব সরকারেরই। আমরা এখানে আল্লাহর রহমে বলতে পারি, একটা সঠিক আদর্শ সরকারকে দিয়ে সরকারকে সহযোগিতা করতে চাচ্ছি। যদি আমার ব্যক্তি স্বার্থ থাকতো তাহলে কেউ হয়তো আপত্তি তুলতে পারেন যে, আমরা সরকারের থেকে কোনো সুযোগ সুবিধার বিনিময়ে কাজ করছি। আমরা সরকারে যে দল আছে তাদেরকে মিটিংয়ে দাওয়াত দিচ্ছি, আমরা আইন-শৃঙ্খলা রক্ষাকারী বাহিনীর কর্মকর্তাদেরকে দাওয়াত দিচ্ছি, মন্ত্রীদেরকে বোঝানোর চেষ্টা করছি, এমপিদেরকে বোঝানোর চেষ্টা করছি, অন্যান্য রাজনৈতিক দলের নেতা-কর্মীদেরকেও আমরা বোঝানোর চেষ্টা করছি। কাজেই সরকারের লোকদেরকে এই মহতি কাজে সম্পৃক্ত করে জাতির উন্নয়নের জন্য কাজ করা সরকারের দালালী করা বুঝায় না, দালালির সঙ্গে হীনস্বার্থ জড়িত থাকে। আমাদের প্রতিটি কাজকেই বাঁকা চোখে দেখার একটি শ্রেণি আছে। আমরা যখন ধর্মব্যবসায়ের বিরুদ্ধে কাজ করি তখন ধর্মব্যবসায়ীরা বলেন আমরা ইসলামবিরোধী, খ্রিষ্টান, মুরতাদ, কাফের। আমরা আল্লাহ-রসুলের কথা বলি, তাই বলা হয়েছে হেযবুত তওহীদ জঙ্গি। সরকারসহ এ জাতির অধিকাংশ মানুষই আমাদের সম্পর্কে এই ভুল ধারণাগুলো নিয়েই ছিল। আজ যখন আমাদের প্রাণান্তকর প্রয়াসে এবং আল্লাহ দয়াই সেই মিথ্যাগুলো বিদূরিত হচ্ছে, তখন সরকারসহ অনেকেই আমাদের সম্পর্কে সত্য জেনে এই মহৎ কাজে অংশ গ্রহণ করছেন। এখন একেও বাঁকা চোখে দেখে বলছে যে আমরা সরকারের দালালি করছি। সরকারের সঙ্গে আমাদের কোনো লিখিত চুক্তি বা মৌখিক চুক্তি হয়েছে তেমনও নয়। যারা ব্যক্তিগতভাবে আমাদের ব্যাপারে নিশ্চিতভাবে জেনেছেন তারা আমাদেরকে সহযোগিতার আশ্বাস দিচ্ছেন। এই হলো একদিকের কথা, আর অন্যদিকের কথা হলো: